cyanic-selkie/wikianc huggingface dataset:
Ինչպես Գրինչը գողացավ Ծննդյան տոները (ֆիլմ)
Մշակույթում
Մեծ ճանաչում ձեռք բերեց «You're a Mean One, Mr. Grinch» երգը (մուլտֆիլմում այն երգում է Թուրլ Ռավենսքրոֆթը, որը հետագայում կատարեցին բազմաթիվ այլ երգիչներ, այդ թվում Ջիմ Քերրին` նույնանուն ֆիլմում, ինչպես նաև Misfits փանկ ռոք խմբի կողմից)։
Սաունդրեքթ
Ֆիլմի սաունդրեքթը թողարկվել է 1966 թվականին «Leo The Lion Records» և «WaterTower Music» լեյբլ տակ։
Մրցանակներ և անվանակարգեր
2001
Արձագանքներ
Ֆիլմը ստացավ հակասական արձագանքներ։ Քննադատներին ֆիլմը դուր չեկավ։ Հեռուստադիտողը ֆիլմը գնահատեց 5,8 բալ 10-ից։
Արտաքին հղումներ
Կատեգորիա:Ամերիկյան կինոկատակերգություններ Կատեգորիա:Ամանորյա ֆիլմեր Կատեգորիա:2000 ֆիլմեր Կատեգորիա:Սուրբծննդյան ֆիլմեր Կատեգորիա:Ռոն Հովարդի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Imagine Entertainment ֆիլմեր Կատեգորիա:Universal Pictures ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր որբերի մասին Կատեգորիա:Դոկտոր Սուսի ստեղծագործությունների էկրանավորումներ
Զուրաբ Զվիադաուրի
Զուրաբ Զվիադաուրի (ზურაბ ზვიადაური, ), վրացի ձյուդոիստ, 2004 թվականի օլիմպիական չեմպիոն մինչև 90 կգ քաշային կարգում, 2001 և 2003 թվականների աշխարհի առաջնությունների արծաթե մեդալակիր, 2002 թվականի Եվրոպայի առաջնության բրոնզե մեդալակիր ։
2004 թվականին Աթենքում անցկացվող Ամառային օլիմիպիական խաղերի ժամանակ Զուրաբ Զվիադաուրին դարձավ անկախ Վրաստանի առաջին օլիմպիական չեմպիոնը։ Նույն օլիմպիադայում՝ Զուրաբ Զվիադաուրիից երեք օր անց, երկրորդ ոսկե մեդալը վաստակեց ծանրամարտիկ Գեորգի Ասանիձեն։
Զուրաբ Զվիադաուրիի զարմիկը՝ Ժարջի Զվիադաուրին (ծնվել է 1986 թվականին), ով Հունաստան տեղափոխվելուց հետո հանդես է գալիս Իլիաս Իլիադիս անվամբ, նույնպես Աթենքում դարձել է ձյուդոյի օլիմպիական չեմպիոն մինչև 81 կգ քաշային կարգում, ընդ որում, այդ ժամանակ նա պաշտոնապես ընդամենը 17 տարեկան էր։
Զուրաբ Զվիադաուրին մասնակցել է ընդհանուր մենամարտերի՝ պայմանագիր կնքելով ճապոնական World Victory Road կազմակերպության հետ ։
2013 թվականից Վրաստանի խորհրդարանի 5-րդ նստաշրջանի պատգամավոր է «Դեմոկրատական Վրաստան» («Վրացական երազանք») կուսակցության կողմից, շրջակա միջավայրի ու բնական պաշարների պահպանման հանձնաժողովի նախագահն է ։
Ծանոթագրություններ
Կատեգորիա:Վրացի ձյուդոիստներ‎ Կատեգորիա:Վրացի օլիմպիական չեմպիոններ Կատեգորիա:Վրաստանի խորհրդարանի պատգամավորներ Կատեգորիա:2004 թվականի Ամառային օլիմպիական խաղերի չեմպիոններ
Ուֆա (օդանավակայան)
Ծանոթագրություններ
Կատեգորիա:Ռուսաստանի օդանավակայաններ
Լյուբոմիր Լյուբոևիչ
Լյուբոմիր Լյուբոևիչ (Љубомир Љубојевић, Ljubomir Ljubojević; Նոյեմբերի 2 1950, Ուժիցե) — սերբիական, ավելի վաղ հարավսլավիական շախմատիստ, գրոսմայստեր (1971) , ուժեղագույնը երկրում սկսած 1970-1980-ականա թվականները։
Առաջին խոշոր շախմատային հաջողությունների հասել է 1970 թվականին. Եվրոպայի երիտասարդական առաջնությունում, գրավել է 2-րդ տեղը (Գրոնինգեն) և 1-2-ը միջազգային մրցաշարում Սարաևոյում։ 21 տարեկան հասակում լրացրել է գրոսմայստերի նորմա՝ Վերնյաչկա-Բանյա միջազգային խոշոր մրցույթում (1971, 2-րդ տեղ)։ Լավագույն արդյունքները ցուցաբերել է Հարավսլավիայի առաջնությունների ժամանակ՝ 1977-1-2-րդ, 1982-1-ին տեղ։
Հարավսլավիայի ազգային թիմի, 12 -րդ Օլիմպիական խաղերի մասնակից (1972-1974,1978-1990, 1994, 1998, 2002): Սկոպյեյի 20-րդ Օլիմպիական խաղերում (1972) ,նա ցուցաբերել է լավագույն արդյունքը իր տախտակի վրա, իսկ 25-րդ՝ Լյուցեռնում (1982)՝3-րդը։
4 միջզոնալ մրցաշարի մասնակից է. լավագույն արդյունքը`Մանիլա (1976) 5-6-րդ տեղ։ Մրցախաղում 1979 թվականին հաղթել է Գլիգորիչ Սվետոզարին 5½ : 4½ արդյունքով։
1970-ականների կեսերից հաջող ելույթ է ունեցել մի շարք խոշոր շախմատային մրցումներում. Տիսսայդ (1972) ՝ 2-րդ, Լաս-Պալմաս (1974, 1975) և Մանիլա (1975)՝ 1-ին, Միլան (1979)՝ 2—4-րդ տեղ (Անատոլի Կարպովի և Տիգրան Պետրոսյանի հետ)։ Մոնրեալում (1979) «աստղեր» մրցաշարում՝ 4-րդ տեղ։
Լավագույն արդյունքներ այլ միջազգային մրցույթների .Ցյուրիխ (1970)՝ 1-ին, Չաչակ (1970) և Պալմա (Մալորկա, 1971)՝1—2-րդ, Օլոտ (1972) ՝ 1-ին, Լանսարոտե և  Հիլվերսում (1973)՝ 3-րդ, Մանիլա (1973)՝ 2-րդ, Օրենսե և Մոնրեալ (1974), Ամստերդամ (1975), Վեյկ ան Զեե (1976) և Տիտով -Ուժիցե (1978)՝ 1-ին, Բուենոս Այրես և Սան Պաուլո (1979) ՝1—2-րդ, Մար դել Պլատա  (1981)՝ 2-րդ, Տիլբուրգ (1981) ՝ 2-րդ, Լոնդոն (1982) ՝4—7-րդ, Բուգոյնո (1982 և 1986)՝ 2—3-րդ, Թուրին (1982) ՝ 3—4-րդ, Տիլբուրգ (1983, 1985 և 1986)՝ 2—3-րդ, Ռեջո նել Էմիլիյա (1985/1986)՝ 1—3-րդ, Վեյկ-ան-Զեե (1986)՝ 2—4-րդ, Ամստերդամ (1986)՝ 1-ին, Բրյուսել  (1987) ՝1—2-րդ, Բիլբաո (1987)՝ 3—4-րդ, Բելգրադ (1987)՝ 1-ին տեղ ։ ԽՍՀՄ մրցախաղի մասնակից՝ աշխարհի շախմատիստներից  ընտրված թիմ (1984, Լոնդոն, 4-րդ տախտակ)։
1982 թվականի հունիսից Միխայիլ Չիգորինի խորհրդանշանակ ակումբի անդամ, աշխարհի առաջնության չեմպիոն։
Արտաքին հղումներ
Կատեգորիա:Շախմատի գրոսմայստերներ Կատեգորիա:Անձինք այբբենական կարգով
Էնզո Ջոն
Լորենցո «Էնզո» Ջոն (Enzo St. John), հորինված կերպար «Վամպիրի օրագրերը» վիպաշարից։ Հեռուստասերիալում դերը կատարել է Մայքլ Մալարկին ։
Առաջին անգամ հայտնվում է հինգերորդ եթերաշրջանի 9-րդ սերիայում։ 1903 թվականին տուբերկուլյոզից մահանալիս վերածվել է վամպիրի Սալվատորե եղբայրների մոր՝ Լիլի Սալվատորեի կողմից։ Դեյմոն Սալվատորեի լավ ընկերներն է։ Նրանք հանդիպել են 1958 թվականին՝ Ավգուստինում բանտարկվելուց հետո։ Նա խելահեղ ձևով սիրահարվում է կախարդ Բոննի Բոննեթին և նրանք միասին ունենում են կրքոտ սիրային պատմություն։ Ութերորդ եթերաշրջանի 11-րդ սերիայում դաժանորեն սպանվում է Ստեֆանի կողմից (որն արդեն անջատել էր իր մարդկայնությունը՝ Կադին ծառայելու համար), որը հանում է նրա սիրտը՝ սարսափահար Բոննիի հետ պայքարելուց առաջ։
Վեցերորդ եթերաշրջան
Վեցերորդ եթերաշրջանում Քերոլայնը կանչում է Էնզոյին, որ վերջինս օգնի Ստեֆանին իր հետազոտություններում և երկու վամպիրները գնում են Ստեֆանի տուն։ Ճաշի ժամանակ Էնզոն սպառնում է, որ Այվիին կբացահայտի Ստեֆանի իրական էությունը։ Հետո Քերոլայնը նեղանում է Ստեֆանից, որ թողել է իրեն և նրան պատժելու համար Էնզոն սպանում է Այվիին՝ կոտրելով նրա վիզը։ Բարկության պահին Ստեֆանը վերադառնում է Միստիկ Ֆոլս՝ նրան հետապնդելու համար, մենք իմանում ենք, որ Էնզոն այն ժամանակ Այվիին վամպիր է դարձրել։ Չորրորդ սերիայում Էնզոյին գերի է վերցնում և տանջում է Թրիփ Ֆելլը, որը վամպիրների նոր որսորդ է (Մեթի հետ), իսկ հետո նրան փակում են բեռնատարի մեջ։ Վեցերորդ սերիայում Դեյմոնը և Էնզոն փակվում են Թրիփի բեռնատարում, երբ նա գնում է դեպի Միստիկ Ֆոլլսի մոգական պատնեշը։ Տեսարանն ավարտվում է նրանով, որ մենք իմանում ենք, որ Էնզոն մահացել է տուբերկուլյոզից։ Էնզոն և Դեյմոնը փրկվում են Ստեֆանի և Ալարիկի միջամտությամբ։ Յոթերորդ սերիայում նա հաճույք է ստանում Թրիփի տանջանքներից, բայց վերջնական հաշվում ստիպված փոխանակում է նրան շերիֆ Ֆորբսի հետ։ Հասնելով Միստիկ Ֆոլլսի սահմանը, Թրիփը մահանում է կոկորդը կտրելով։ Մենք իմանում ենք, որ Էնզոն խորամանկորեն վերածել է Թրիփին վամպիրի և որ նա մահանում է հակամոգական սահմանը հատելուց հետո։ Տասերորդ սերիայում Էնզոն հատում է Միստիկ Ֆոլլսի սահմանը՝ Մեթի մեղքով, բայց նա փրկվում է, քանի որ հենց այդ պահին Կայը հանում է հակամոգական պատնեշը։ Էնզոյի և Մեթի հետ տեղի են ունենում բավականաչափ դաժան դեպքեր։ Էնզոն՝ Մեթի աչքի առաջ սպանում է ենթադրյալ Սառա Սալվատորեին։ Հետո նրանք Մեթի հետ գնում են Դյուկս, որտեղ սովորում է իրական Սառա Սալվատորեն (Ստեֆանի և Դեյմոնի զարմուհին)։ Էնզոն մտադիր է սպանել Սառային, որպեսզի ապացուցի Ստեֆանին, որ նա չի կարող պաշտպանել նրան։ Նա նաև գաղտնի սպանում է Մեթին նրան իր մեքենայով՝ ավտովթարի ենթարկելով, բայց նա վերակենդանանում է կախարդական մատանու շնորհիվ։
Հետո Էնզոն՝ Սառա Սալվատորեին տանում է Միստիկ Ֆոլլս և սկսում է վրեժ լուծել Ստեֆանից՝ ստիպելով Մեթին՝ օգնել իրեն։ Այնուհետև նա սադիստական ​​հաճույք է պատճառում Սառային հոգեբանորեն տանջելուց՝ նրան վախեցնելով վամպիրների մասին, բայց վերջինս տպավորված չէ և թույլ չի տալիս սպանել իրեն։ 18-րդ սերիայում Էնզոն ցանկանում է Սառային հանձնել իր իրական ընտանիքին, բայց նա փոխում է իր մտադրությունը, երբ տեսնում է, որ Լիլի Սալվատորեն (Ստեֆանի և Դեյմոնի մայրը) բացում է դուռը և ներս մտնում, տեսնելով Լիլիին նա մնում է տեղում քարացած։ Մենք իմանում ենք, որ հենց Լիլին է նրան վերածել վամպիրի 1903 թվականին, երբ նա մահանում էր տուբերկուլյոզից։ Նա նկարագրում է Լիլիին որպես սարսափելի կին՝ ասելով, որ նա իրեն լքել է վերափոխելուց հետո։ Լիլին պարզվում է, որ հերետիկոսների հետ փակվել է 1903 թվականի բանտային աշխարհում՝ Էնզոյին վերափոխելուց ընդամենը մի քանի ժամ անց։ Էնզոն իմանում է այդ մասին և ներում նրան։ Եթերաշրջանի ավարտին մենք իմանում ենք, որ Էնզոն անտարբեր չէ Լիլիի նկատմամբ, քանի որ վերջինս իր ստեղծողն է։ Նա ականատես է լինում քաղաքում հերետիկոսների՝ Լիլիի «Ընտանիքին» հայտնվելուն։
Ծանոթագրություններ
Կատեգորիա:Վամպիրի օրագրերը Կատեգորիա:Վամպիրները գրականությունում Կատեգորիա:Վամպիրներ Կատեգորիա:Մարդասպաններ Կատեգորիա:Հորինված զանգվածային մարդասպաններ Կատեգորիա:Հորինված կերպարներ
Ալեքս Բենդ
Ալեքս Բենդ (Իսկական անունը՝ Ալեքսանդր Մաքս Բենդ, ), անգլիացի երգիչ, կոմպոզիտոր, The Calling խմբի անդամ, հայտնի է դարձել «Wherever you will go» երգով։ 2001 թվականին հայտարարվել է թոփ 40 երգերի ցանկը, որտեղ Ալեքսը իր երգով զբաղեցրել է 3-րդ հորիզոնականը ։
The Calling խմբում աշխատել է իր ընկերոջ՝ Ահարոն Կամինի հետ։ Նրանք կատարել են շատ դուետներ։ Ընկերների համագործակցությունը եղել հաջող։ Խումբը թողարկել է 2 ալբոմ՝ Camino Palmero (2001 թվական) և Two (2004 թվական)։ Նրանց «Adrienne», «Our Lives» և «Things Will Go My Way» երգերը ընդգրկվել են թոփ 40 լավագույն երգերի ցանկի մեջ։ Ալեքս Բենդը որպես մենակատար հայտնի է դարձել «Why Don’t You & I» երգով, որը 2004 թվականին ձայնագրվել է Կառլոս Սանտանայի հետ։ 2008 թվականին նա ստեղծեց իր ձայնագրման ստուդիան (AMB Records) և թողարկեց EP ալբոմը (որը բաղկացած է 5 երգերից)։ 2010 թվականին Ալեքս Բենդը թողարկեց իր դեբյուտային սոլո ալբոմը՝ We’ve All Been There: Հիմա Ալեքսը ապրում է Լոս Անջելեսում ։
Կենսագրություն
Ալեքս Բենդը ծնվել է մի ընտանիքում, որտեղ յուրաքանչյուրն էլ այս կամ այն կերպ կապված էր շոուբիզնեսի հետ։ Նրա մայրը՝ Մեդա Բենդնն է, հայրը՝ Չարլզ Բենդը (սարսափ ֆիլմերի ռեժիսոր)։ Ունի մեկ եղբայր՝ Չարլզը Ռիչարդը անունով,ով նույնպես զբաղվում է կինոարտադրությամբ։ Պապը՝ Ալբերտ Բենդը, եղել է հայտնի ռեժիսիոր։ Երկու ծնողներն էլ մեծացել են Իտալիայում։ Բենդերի ընտանիքը Ջենովայում կառուցել է սեփական դղյակը ։ Բենդը իր մի քանի երգերում հիշատակել է հոգևոր թեմաները, կրոնը, թեպետ ասում է, որ չի հարում որևէ կոնկրետ հավատքի։ Իր երգերից մեկում՝ «Please»-ում, նա ասել է՝ «Ես մեծացել եմ մի ընտանիքում, որտեղ հրեա հայրը կառչած չէր որևէ սովորույթից, իսկ քրիստոնյա մայրը հավատում էր միայն Հիսուսին և տոնում էր միայն Սուրբ Ծնունդը։ Ավելորդ է ասել, որ ինձ պետք է իմ սեփական կրոնը։ Այս երգի մեջ ես հարցնում եմ Աստծուն` ինչին հավատալ. բոլոր հնարավոր կրոններով լի աշխարհում, որտեղ մարդիկ պայքարում են նրա համար, թե ում կրոնն է ճշմարիտ, ամեն ինչ հիասթափեցնում է ինձ և ես սկսում եմ մտածել, որ բոլորն էլ հափշտակված են միևնույնով» ։
Երբ Բենդը փոքր էր նրա ծնողները ամուսնալուծվեցին, բայց հայրը կրկին ամուսնացավ։ Նա մեծացացել է երկու խորթ եղբայրների` Հարլանի և Զալմանի, և քրոջ՝ Թայրինի հետ։ Ամուսնալուծությունից հետո մայրը տեղափոխվել է Գերմանիա, որտեղ նա ամուսնացել և ապրում առ այսօր։ Այդ ժամանակ Բենդը մոտ 8 տարեկան էր։ Մայրը իր երկրորդ ամուսնությունից ունեցել է 3 որդի։ Երբ Ալեքսը մեկնում է Գերմանիա նրանք կարողանում են հանդիպել, զրուցել և լավ ժամանակ անցկացնել։ Իր՝ «Could It Be Any Harder» երգում ակնարկվում է այն զգացումների մասին, որոնք նա ունեցել է կապված մոր Գերմանիա տեղափոխվելու հետ։
Ալեքսը դեռևս պատանի տաիրքից փոքրիկ դերերով հանդես էր գալիս տարբեր ֆիլմերում։ Նա մեծացավ ԱՄՆ-ի Camino Palmero փողոցում։ Բենդի դեբյուտային ալբոմի անունը իր հարազատ փողոցի անունով էր։ 8 տերկանից սկսել է երգել և կիթառ նվագել ։
Նրա սիրելի խմբերն ու կատարողները եղել և մնում են Pearl Jam-ը, Bon Jovi-նը, Live-ը, Train-ը և U2-ը։
Շուտով իր ընկերոջ՝ կինեմատոգրաֆիստ Ջետրո Ռոտրե Կուշելի հետ նա ստեղծեց իր առաջին խումբը, որը անվանվեց «Maybe Solitude»: Ռոտրե-Կուշելը եղել է նաև Ալեքսի «Dormant Prayer» երգի տեսահոլովակի ռեժիսիորը։ Խումբը էպիզոդիկ դեր է ունեցել «Տգեղ դաշտագայլը» ֆիլմում ։
The Calling Խմբում
15 տարեկանում Ալեքս Բենդը և The Calling խումբը (Ստեղծված Կամինի հետ) ռեկորդային պայմանագիր են կնքել RCA Records ընկերության հետ։ Այդ ժամանակ Ալեքս Բենդին դուրս հանեցին դպրոցից, բայց հետագայում նա տնային ուսուցմամբ կարողացավ ձեռք բերել միջնակարգ դպրոցի դիպլոմ։
The Calling խումբը մեծ հաջողությամբ թողարկեց իր առաջին երգը՝ «Wherever You Will Go»: Շատ շուտ երգը հասավ Billboard Hot AC-ի № 1 վարկանշի և մնաց այնտեղ 27 շաբաթ։ Հետագայում արդեն թոփ 100 երգերի մեջ երգը կարողացավ զբաղեցնել 3-րդ հորիզոնականը։ Խմբի առաջին ալբոմը՝ Camino Palmero-ն, Billboard Sales-ի վարկանշային աղյուսակում կարողացել է զբաղեցնել 36-րդ տեղը ։
Խմբի նոր երգերը՝ «Adrienne» և «Could It Be Any Harder», AC-ի թոփ 40 երգերի մեջ զբաղեցրեցին իրենց արժանի հորիզոնականը։ Սակայն հաջորդ ալբոմը՝ «Two»-ն 2004 թվականին չարդարացրեց ակնկալիքները և Billboard-ի թոփ 200 երգերի մեջ զբաղեցրեց 54-րդ տեղը։ Ալբոմի առաջին երգը «Our Lives»ն է, այս երգը հնչել է 2004 թվականի Օլիմպիական խաղերում և Billboard-ի թոփ 40 երգերի մեջ զբաղեցրել է 34-րդ տեղը ։ Վերջին երգը՝ «Anything»ն է, ավելի հայտնի է եղել և զբաղեցրել է 23-րդ տեղը Adult-ի թոփ 40 երգերի մեջ ։
Two ալբոմի ձախողումից հետո խումբը հրաժարական է տվել։ 2005 թվականի հունիսի 4-ին Կալիֆոռնիայում նրանք տվեցին իրենց վերջին համերգը։
The Calling խումբը վաճառեց ավելի քան 6 միլիոն ձայնագրություն։
Նրանց «Wherever You Will Go» երգը Billboard-ի վարկանշային աղյուսակում թոփ 10 լավագույն երգերից ճանաչվել է № 1-ը։
Գրված երգերը
The Calling խմբի մասնակցության ժամանակ և հետո, Բենդը և Կամինը միասին գրել են խմբի բոլոր երգերը։ Նրանք նաև գրել են երգ ոչ միայն դերասանների համար, այլ նաև ֆիլմերի համար, որոնցից շատերը Ալեքս Բենդը ավելի ուշ երգել է։ Այդ երգերից է «For You»-ն, որը Ալեքս Բենդը կատարել է Սարվիգոլովա ֆիլմի ժամանակ։ Երգը զբաղեցրել է 9-րդ տեղը Billboard-ի թոփ 200 երգերի մեջ ։
«Keep Your Hands to Yourself» երգը Ալեքս Բենդը երգել է «Sweet Home Alabama» ֆիլմի ժամանակ։ Ալեքս Բենդի երգացանկից է նաև «Take Hold of Me» երգը, իր նախկին կնոջ «Fish Without a Bicycle» ֆիլմի համար, որտեղ Ալեքս Բենդը ունեցել է փոքրիկ դեր ։ Նաև նրա երգերից մեկը եղել է «Bratz» ֆիլմի սաունդթրեկը։
Սոլո կարիերա
Մենակատարի կարիերան Բենդը սկսել է շատ ավելի վաղ, քան կփլուզվեր The Calling խումբը։ Չեդ Կրյուգերը նրան ընտրեց Կառլոս Սանտանայի հետ «Why Don’t You & I» երգը կատարելու համար։ Ի սկզբանե Կրյուգերը այդ երգը գրել և կատարել է Կառլոսի Շամանի հետ ալբոմի համար։ Համենայդեպս, երբ Arista Records ընկերությունը որոշեց այս երգը թողարկել, Կյուրգերի ձայնագրման ստուդիան մերժեց նրանց՝ հիմնավորելով, որ ալբոմը և բավականին նշանակալի երգը թողարկելուց հետո դա կարող է հանգեցնել որոշ խնդիրների  ։
Ալեքս Բենդը ձայնագրել է նաև «The Truth» երգը «Doll Graveyard» ֆիլմի համար։ Ֆիլմի ռեժիսիորը Ալեքսի հայրն էր։
2005 թվականի նոյեմբերին հայտարարվեց, որ Բենդը մենակատար Ռոն Ֆեյրի հետ Geffen Records ձայնագրման ստուդիայում պայմանագիր է կնքել։ Ալբոմը ձայնագրվեց, և, ենթադրվում էր, որ այն կթողարկվի 2007 թվականի վերջին, բայց այն հետաձգվեց մի քանի անգամ։ Ալեքսը Geffen ստուդիայից հեռացավ 2008 թվականին ։
Այս ընթացքում մի քանի թողարկումներ եղան։ Դրանցից մեկը՝ «It Doesn’t Get Better Than This» երգը, Բրատցի ֆիլմի համար էր։ Բենդը կատարեց և ձայնագրեց «It Doesn’t Get Better Than This» երգը, որը օգտագործվեց «Վերջին սեզոն» ֆիլմի մեջ՝ 2007 թվականին։
2007 թվականի հոկտեմբերին, Ալեքս Բենդը տվեց իրա առաջին բարեգործական համերգը «Donate Life America» կազմակերպության համար, Լոս Անջելեսում, Կալիֆորնիա։ Համերգը ձայնագրվել և ցուցադրվել է DISH Network-ի կողմից։ Բենդի 2-րդ համերգը «The Real World» կազմակերպության համար էր, Հոլիվուդում, նույնպես ձայնագրվել է։ Եվս մեկ համերգ «Donate Life» կազմակերպության համար, որը անցկացվել է Ռիչմոնդեում, 2008 թվականի օգոստոսի 21-ին։
Երգի առաջին տեսահոլովակը, իր սոլո կարիերայից, նորից ռեժիսորն էր իր ընկերը՝ Ջետրո Ռոտրե Կուշելը, երգի անունը «Only One» է ։
Իր նոր դեբյուտային ալբոմից Ալեքսը կատարել է երգեր «Мелроуз Плейс» և «Дневниках Вампира» ֆիլմերի համար։
Ալեքսը սկսեց իր Ռադիո Պրոմո շրջագայությանը Ֆլորիդայում և շարունակեց մինչև հունիս։ Նա մասնակցեց Sister Hazel-ի, Carbon Leaf-ի և Jonny Lang-ի համերգներին։
Ալեքսի դեբյուտային ալբոմը ԱՄՆ-ում թողարկվել է 2010 թվականի հունիսի 29 ին, Գերմանիայում՝ 2010 թվականի սեպտեմբերի 29-ին, շատ երկրներում ներառյալ Կանադան, CD թողարկվել է 2010 թվականի օգոստոսի 24 ին։
Անկախ լեյբլ
Ալեքս Բենդը դժգոհություն է արտահայտել իր դեբյուտային ալբոմի թողարկման շարունակական ձգձգումների կապակցությամբ ։ 2008 թվականի ապրիլի 16-ին պաշտոնական ֆան-կայքում Բենդը հայտարարեց, որ լքում է Geffen ստուդիան և հիմնեց իր սեփական ձայնագրման ընկերությունը՝ AMB Records անվամբ, որի աջակցությամբ ալբոմը կթողարկվեր ԱՄՆ-ում։ Միջազգային թողարկման համար նա պետք է աշխատեր EMI Records-ի հետ ։ «Ես աշխատում էի այն ուղղությամբ, որպեսզի կարճ ժամանակով թողնեի իմ լեյբլը և տեղափոխվեի ինչ-որ տեղ, ձայնագրեի երգը և ըստ արժանվույն խթանեի նրա տարածումը… և ահա, այժմ ես երջանիկ եմ հայտարարել, որ ինքս, ինքնուրույն պետք է թողարկեմ իմ ալբոմը։ Իմ լավ գործընկերների և հրաշալի թիմի օգնությամբ ես հիմնադրում եմ իմ սեփական ձայնագրման ընկերությունը։ Այն ինձ ազատություն կտա ինքնուրույն որոշումներ կայացնելու, սեփական զարգացման համար գումարներ ներդնելու, անելու համար այն, ինչ ուզում եմ և երբ ուզում եմ։ Սա հնարավորություն է ժամանակն անցկացնելու երաժշտական բիզնեսին նվիրվելով, որի համար ես անչափ ուրախ եմ։ Որևէ տեղեկություն չկա այն մասին, թե երբ կթողարկվի ալբոմը, բայց ես անում եմ իմ ուժերին ներածին չափով ամեն ինչ, որ այդ գործընթացը այնքան արագ լինի, որքան հնարավոր է։ Իհարկե, ես ձեզ կտեղեկացնեմ ամեն ինչի մասին, երբ գիտենամ ավելին։» :
2008 թվականի ապրիլի 25-ին Բենդը թողարկեց «Alex Band EP» անվամբ ալբոմը՝ բաղկացած 5 երգից։ Ալբոմը, ի լրումն «Coming Home» սինգլի, պարունակում էր 4 նոր երգեր։ Ալբոմը վաճառվում է պաշտոնական ֆան-կայքում։ Ալբոմի նոր տարբերակը ստեղծվեց բրազիլիական շրջագայության համար։ Մայիսի 13-ին հայտարավեց, որ «Only One» երգը լինելու է պաշտոնական սինգլ բացառապես Բրազիլիայի համար, և երգն ու տեսահոլովակը հասանելի են Ալեքսի պաշտոնական ֆան-կայքում ։
Բավականին ձգձգված ալբոմի թողարկման համար ամեն դեպքում, անհրաժեշտ էր հստակ ամսաթիվ, թեպետ մի քանի երգեր արդեն հայտնվել էին տարբեր պաշտոնական կայքերում։ 2 կարճ տեսահոլովակներ «Tonight»-ը և «Please»-ը հայտնվեցին Ալեքսի MySpace-ի էջում։ «Only One» երգը և այլ երգեր ևս նույնպես ավելացվել էին նրա պաշտոնական ֆան-կայքում։ Ամբողջական ալբոմի երգերը կարելի է լսել www.blackstarbracelet.com կայքում։
Ի լրումն ալբոմի թողարկման Բենդը մեկնեց շրջագայության։ Նա սկսեց համերգներ տալ 2008 թվականի ապրիլին և տարվա ընթացքում մի քանի անգամ հանդես եկավ ԱՄՆ-ում։ 2008 թ-ի հունիս-հուլիսին նա ավարտեց Բրազիլիա կատարած բավականին հաջող շրջագայությունը՝ կազմված 13 ելույթներից և բրազիլական ռադիոյին և հեռուստատեսությանը տված մի քանի հաղորդումներից։
Ալեքսը որոշեց մենահամերգ ունենալ և ստեղծեց իր ձայնագրման ստուդիան՝ AMB Records-ը։ Նա նկատեց, որ երաժշտական արտադրությունը սպառել է իրեն, և Ռոբին Սիդնեի հետ համատեղ ստեղծեց երաժշտության թողարկման նոր եղանակ՝ Black Star Bracelet-ի միջոցով։
2010 թվականի հունիսի 29-ին լույս տեսավ նրա դեբյուտային «We’ve All Been There» սոլո-ալբոմը։ Առաջին երգը՝ «Tonight»-ը, թողարկվեց 2010 թվականի փետրվարի 15-ին։
Դերասանի կարիերա
Նա նաև հայտնվել է C.S.I.: Место преступления Нью-Йорк սերիալում, «Օգնեցեք» դրվագում։ Սերիալը սկսել է 2009 թվականի հունվարի 14-ից։ Բենդը նաև խաղացել է թմրամոլ երաժիշտի դեր, որտեղ նա կասկածվել է սպանության մեջ։ Ալեքս Բենդը հայտարարել է, որ ապագայում ավելի շատ ֆիլմերում է նկարահանվելու ։
Անձնական կյանք
Բենդը ամուսնացել է ամերիկացի դերասանուհի Ջեննիֆեր Սկայի հետ, 2004 թվականի հունիսի 25-ին։ Ամուսնալուծվել են 2009 թվականին։ 2010 թվականի փետրվարին, Ալեքսը նշանվել է Քրիստին Բլենֆորդի հետ և 2011 թվականի մայիսի 1-ին նրանք ամուսնացել են։ Քրիստինը հայտնվել է իր 2 երգերի տեսահոլովակներում՝ «Tonight» և «Euphoria»: Ամուսնալուծվել են 2012 թվականին ։
Բարեգործությունները
Բենդը աշխատում է մի քանի բարեգործական հիմնադրամների հետ։ Նրա նախկին կնոջ հիվանդությունից հետո Ալեքսը սկսեց համագործակցել Donate Life America կազմակերպության հետ։ Ամեն տարի նա կազմակերպում է բարեգործական «Alex Band's Donate Life Rocks Concert» համերգը՝ գումար հավաքելու նպատակով։ Ամեն տարի Բենդի պաշտոնական ֆան-կայքի կազմակերպիչ Դեբբի Հեյգերմանը բարեգործական նախագիծ է իրականացնում Բենդի ծննդյան օրվա կապակցությամբ՝ երկրպագուներին առաջարկելով ինչ-որ բան, նվիրաբերել որպես բարեգործություն։ Բացի այդ, յուրաքանչյուր տարի հրապարակվում է օրացույց, ուր ներկայացվում են Ալեքսի նկարները տարբեր համերգների ժամանակ։ Այս բոլոր գումարները ուղղվում են Donate Life America-ում Ալեքսի բարեգործական ֆոնդին։ Նախագծի շնորհիվ ի պատիվ Ալեքսի հավաքվել է ավելի քան 30.000 դոլար
EP
US Edition Date on May 2008
Brazil Edition Date on June 2008
Երկրպագուների կայք
Կատեգորիա:Անգլիացի երգիչներ Կատեգորիա:Անգլիացի կոմպոզիտորներ Կատեգորիա:Ամերիկացի ռոք երգիչներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի ռոք երգահաններ Կատեգորիա:20-րդ դարի ամերիկացի երգիչներ
Ազոտային հիմքեր
Ազոտային հիմքեր (Nucleobase), ազոտ պարունակող օրգանական միացություններ, որոնք ածխաջրի հետ կապված վիճակում հանդիպում են նուկլեոզիդներում, որոնք էլ հանդիսանում են ռիբոնուկլեինաթթվի (ՌՆԹ) և դեզօքսիռիբոնուկլեինաթթվի (ԴՆԹ) մոլեկուլների մոնոմերները։
Գենետիկայում այս միացություններին պարզապես անվանում են հիմքեր՝ շնորհիվ զույգեր առաջացնելու և իրար վրա դասավորվելու իրենց հատկությունների։ Հենց այդ հատկությունների հետևանքով ԴՆԹ-ն ձեռք է բերում կրկնակի պարույրի տեսք։
Հիմք բառի առկայությունը անվանման մեջ ունի պատմական նշանակություն, քանի որ այս միացությունների քիմիական հատկությունների մեջ են մտնում նաև թթվահիմնային ռեակցիաները, որոնք հայտնաբերվել են in vitro պայմաններում փորձեր կատարելու ժամանակ։
Դասակարգում
Հիմնական ազոտային հիմքերն են ցիտոզինը (ԴՆԹ և ՌՆԹ), գուանինը (ԴՆԹ և ՌՆԹ), ադենինը (ԴՆԹ և ՌՆԹ), թիմինը (ԴՆԹ) և ուրացիլը (ՌՆԹ) կամ կրճատ՝ C, G, A, T և U։ Քանի որ A, G, C և T հիմքերը հանդիպում են ԴՆԹ-ում, նրանք կոչվում են ԴՆԹ-հիմքեր։ Համանուն կերպով A, G, C և U հիմքերը կոչվում են ՌՆԹ-հիմքեր։ Ուրացիլ ն ու թիմինը գրեթե իդենտիկ մոլեկուլներ են, սակայն ուրացիլի մոտ բացակայում է 5' մեթիլային խումբը։ Ադենինը և գուանինը պատկանում են բիցիկլիկ միացությունների դասին, որոնք կոչվում են պուրիններ (կրճատ՝ R)։ Ցիտոզինը, թիմինը և ուրացիլը պիրիմիդիններ են (կրճատ՝ Y)։ ԴՆԹ-ի մոլեկուլում տեղի է ունենում երկու հանդիպակաց ազոտային հիմքերի միջև կապի առաջացում, ընդ որում A-ն կապվում է T-ի հետ, իսկ C-ն՝ G-ի հետ։ Պուրինները կապվում են պիրիմիդինների հետ միայն տարածական պատճառներից ելնելով. միայն այսպիսի համակցությունն է բերում ԴՆԹ-ի կրկնակի պարույրի առաջացմանը։ A-T և C-G զույգերի առաջացումը պարտադիր է, որպեսզի կոմպլեմենտար հիմքերի ամինային և կարբոնիլային խմբերի միջև առաջանան ջրածնային կապեր։ Այն միացությունը, որն առաջանում է, երբ ազոտային հիմքը գլիկոզիդային կապով կապվում է ռիբոզի կամ դեզօքսիռիբոզի 1' անոմերային ածխածնի ատոմի հետ, կոչվում է նուկլեոզիդ, իսկ այն նուկլեոզիդը, որի 5' ածխածնի ատոմին միացված են մեկ կամ մի քանի ֆոսֆատային խմբեր, կոչվում է նուկլեոտիդ։
Բացի ադենինից (A), ցիտոզինից (C), գուանինից (G), թիմինից (T) և ուրացիլից (U) ԴՆԹ-ն և ՌՆԹ-ն պարունակում են նաև այնպիսի ազոտային հիմքեր, որոնք առաջացել են նուկլեինաթթվի վերջնական մոլեկուլի ձևափոխման պատճառով։ ԴՆԹ-ում ամենահաճախ հանդիպող ձևափոխված ազոտային հիմքը 5-մեթիլցիտոզինն (m5C) է։ ՌՆԹ-ում հանդիպում են մի շարք այլ ազոտային հիմքեր, ինչպիսիք են պսևդոուրիդինը (Ψ), դիհիդրոուրիդինը (D), ինոզինը (I) և 7-մեթիլգուանոզինը (m7G) ։
Հիպոքսանտինը և քսանտինը այն ազոտային հիմքերից են, որոնք առաջանում են մուտագեն գործոնների առկայության դեպքում։ Երկուսն էլ ստացվել են դեամինացման ռեակցիաներով (ամինո խմբի վերածում կարբոնիլային խմբի)։ Հիպոքսանտինը ստացվում է ադենինից, իսկ քսանտինը՝ գուանինից ։ Նույն կերպով ցիտոզինի դեամինացումից առաջանում է ուրացիլ։
2011 թվականի օգոստոսին ՆԱՍԱ-ն հայտարարեց, որ Երկրի վրա հայտնաբերված երկնաքարերում պարունակվում են ազոտային հիմքեր, ինչպիսիք են ադենինը, գուանինը, քսանտինը, հիպոքսանտինը, պուրինը, 2,6-դիամինոպուրինը և 6,8-դիամինոպուրինը։ Ավելի ուշ հայտարարվեց, որ կա հնարավորություն, որ այդ նյութերը առաջացել են տիեզերքում  ։
Հիմնական ազոտային հիմքեր
Աղյուսակում ներկայացված են հիմնական ազոտային հիմքերը, նրանց համապատասխան ռիբոնուկլեոզիդները (նուկլեոզիդների տեսակ, որը պարունակում է ռիբոզի մոլեկուլ) և դեզօքսիռիբոնուկլեոզիդները (նուկլեոզիդների տեսակ, որը պարունակում է դեզօքսիռիբոզի մոլեկուլ)։
Ձևափոխված պուրինային հիմքեր
Աղյուսակում ներկայացված են ադենոզինի և գուանոզինի ձևափոխված օրինակները։
Ձևափոխված պիրիմիդինային հիմքեր
Աղյուսակում ներկայացված են ցիտիդինի, թիմիդինի և ուրիդինի ձևափոխված օրինակները։
Նոր ազոտային հիմքեր
Գոյություն ունեն ազոտային հիմքերի բազմաթիվ նմանակներ, որոնց հիմնական կիրառության ոլորտը կազմում են ֆլուորեսցենտային հետազոտությունները։ Օրինակ՝ ամինոալիլ նուկլեոտիդը օգտագործվում է միկրոչիպերերում՝ կոմպլեմենտար ԴՆԹ-ն և ՌՆԹ-ն նշանադրելու համար։ Որոշ գիտական խմբեր աշխատում են հավելյալ ազոտային հիմքերի զույգերի ստեղծման վրա, որպեսզի ընդարձակվի գենետիկական կոդը։ Նման ազոտային հիմքերից են իզոգուանինը և իզոցիտոզինը կամ ֆլուորեսցենտային 2-ամինո-6-(2-թիենիլ) պուրինը և պիրոլ-2-կարբալդեհիդը։
Բժշկության մեջ նուկլեոզիդների նմանակները օգտագործվում են որպես հակաքաղցկեղային և հակավիրուսային նյութեր։ Վիրալ պոլիմերազը միացնում է այս միացություններին ոչ կանոնական հիմքերի հետ։ Այս միացությունները ակտիվանում են բջիջներում փոխարկվելով նուկլեոտիդների։ Նրանք ընդունվում են ինչպես նուկլեոզիդներ, քանի որ լիցքավորված նուկլեոտիդները չեն կարող հեշտությամբ թափանցել բջջապատի միջով։ Ամենաքիչը մեկ նոր ազոտային հիմքերի զույգ է հայտարարվել 2014 թվականի մայիսի դրությամբ ։
Արտաքին հղումներ
Կատեգորիա:Ազոտային հիմքեր Կատեգորիա:ԴՆԹ Կատեգորիա:ՌՆԹ
Մալանգ Սար
Մալանգ Սար (Malang Sarr, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է կենտրոնական պաշտպանի դիրքում ։
Նիս
Սարը Նիսի ակադեմիայի սան է ։ Իր պրոֆեսիոնալ դեբյուտը նշեց 2016 թվականի օգոստոսի 14-ին՝ Ռենի դեմ խաղում ։ Այս խաղում նա գոլի հեղինակ դարձավ Ժան Սերիի փոխանցումից՝ 1-0 հաշվով հաղթանակ պարգևելով Նիսին ։ Իր գոլը Սարը ձոնեց Նիսի ահաբակչության պատճառով մահացած մարդկանց ։ Իր առաջին հանդիպումը եվրոպական առաջնություններում ֆրանսիացին անցկացրեց սեպտեմբերի 15-ին՝ Շալկե 04-ի դեմ Եվրոպայի Լիգայի խաղում ։ Հոկտեմբերի 14-ին Սարը գոլային փոխանցում տվեց Օլիմպիկ Լիոնի դեմ խաղում՝ օգնելով Նիսին հաղթել 2-0 հաշվով ։ Նոյեմբերի 7-ին նա կնքեց իր առաջին պրոֆեսիոնալ պայմանագիրը ակումբի հետ ։ Իր առաջին մրցաշրջանում Սարը անցկացրեց 32 հանդիպում՝ դառնալով 1 գոլի և 2 գոլային փոխանցման հեղինակ, իսկ Նիսը զբաղեցրեց 3-րդ հորիզոնականը առաջնությունում ։
Միջազգային կարիերա
Սարը ներկայացրել է Ֆրանսիան բոլոր տարիքային երիտասարդական հավաքականներում ։ 2016 թվականին նա Մ17 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում, սակայն Ֆրանսիան դուրս մնաց խմբային փուլից ։ 2018 թվականի հուլիսին Սարը մինչև 19 տարեկանների երիտասարդական հավաքականի կազմում մասնակցեց Եվրոպայի առաջնությանը որպես թիմի ավագ ՝ կարմիր քարտ ստանալով մրցաշարի առաջին՝ Ուկրաինայի դեմ խաղում ։ Նա մասնակցեց ևս 2 հանդիպման, իսկ Ֆրանսիան դուրս մնաց կիսաեզրափակչից՝ 2-0 հաշվով պարտվելով Իտալիային  ։
Ակումբային վիճակագրություն
2018 թվականի հուլիսի 29-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Նիսի ֆուտբոլիստներ
Քյոմուր (այլ կիրառումներ)
Քյոմուր, կարող է վերաբերել՝
Mobitel (Վրաստան)
Mobitel, բջջային կապի վրացական օպերատոր։ ԲԲԸ «Վիմպելկոմ»-ին է պատկանում «Մոբիտել» ՍՊԸ 51 %-ը։
2005 թվականի դեկտեմբերի 16-ին «Մոբիտելը» ձեռք է բերել լիազորագիր՝ GSM — 1800 ստանդարտում ռադիոհաճախական սպեկտրի օգտագործման համար, իսկ 2005 թվականի օգոստոսի 26-ին ընկերությունը լիազորագիր է ստացել։ 2007 թվականի մատի 15-ին ընկերությունը սկսել է բջջային կապի ծառայություններ մատուցել «Բիլայն» ապրանքանիշի ներքո ։
Mobitel-ի գրասենյակը տեղակայված են Թբիլիսի, Բաթում, Քութայիս, Թելավ, Ռուսթավ, Գուրջաան, Զուգդիդ, Սենակ, Փոթի, Գորի, Զեստափոն, Սամտրեդիա քաղաքներում ։
Արտաքին հղումներ
Կատեգորիա:Բջջային կապ
Քյան (այլ կիրառումներ)
Քյան, կարող է վերաբերել՝
Քլինտոն շրջան (այլ կիրառումներ)
Քլինտոն շրջան, կարող է վերաբերել՝
Խոջա Ալի Ռըզա
Խոջա Ալի Ռըզա (Hoca Ali Rıza, ), թուրք նկարիչ և գեղարվեստական մանկավարժ, ով առավել հայտնի է իր իմպրեսիոնիստական բնապատկերներով և ճարտարապետական նկարներով։
Կենսագրություն
Նրա հայրը եղել է հեծելազորի մայոր և վայելչագրության սիրահար ։ Նախնական կրթությունը ստանալուց հետո, Ռըզան սովորել է Կուլելիի ռազմական ուսումնարանում, այնուհետև նաև Թուրքական ռազմական ակադեմիայում, որտեղ նրան նկարչական վարպետություն են դասավանդել Օսման Նուրի փաշան և Սուլեյման Սեյիդան։ 1881 թվականին նա մրցանակ է ստացել սուլթան Աբդուլ Համիդ II-ից։ Երեք տարի անց նա ավարտել է սպայական կրթությունը և նշանակվել Նուրի փաշայի օգնական ։ Նա շարունակել է կրթությունը Նեապոլում, սակայն ստիպված է եղել չեղարկել այդ պլանները՝ Իտալիայում տարածված խոլերայի համար ։ 1891 թվականին նա ներառվել է թուրք- իսլամական գտածոները ուսումնասիրող պետական հանձնաժողովի մեջ։
Հույն-թուրքական պատերազմի ժամանակ եղել է մարտանկարիչ Հոնիայի մատույցներում։ 1903 թվականին նա աշխատել է Հնության թանգարանի ձևավորման հանձնաժողովում։ 1911 թվականին դարձել է «Ռազմական հրատարակչությունների գրասենյակի» ղեկավար։ Նույն տարում անդամակցել է Նկարիչների օսմանյան ասոցիացիային։ 1911 թվականին փոխգնդապետի կոչումով անցել է թոշակի։ 1914 թվականին սկսել է դասավանդել նկարչություն Միմար Սինանի անվան գեղարվեստի համալսարանում։ Նախկինում այն դպրոց է եղել։ Կրթության նախարարությունում տեղի ունեցած կրճատումներից հետո, նա տեղափոխվել է Չամլըջըյի աղջիկների միջնակարգ դպրոցը, որտեղ աշխատել է երեք տարի։ Այնուհետև աշխատել է Յուսքյուդարի աղջիկների դպրոցում, իսկ 1929 թվականից մինչև կյանքի վերջ աշխատել է տղաների դպրոցում։
Ծանոթագրություններ
Կատեգորիա:Թուրք նկարիչներ Կատեգորիա:Սկյուտարում ծնված անձինք Կատեգորիա:Անձինք Սկյուտարից Կատեգորիա:Բնանկարիչներ Կատեգորիա:Թուրք մանկավարժներ
Դամչխրեուլա
Դամչխրելուա  (დამჩხრეულა), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 762 մետր։ Բնակչությունը՝ մարդ չի ապրում (ըստ 2014 թվականի տվյալների) ։ Հեռախոսային կոդ՝ +995:
Ծանոթագրություններ
Կատեգորիա:Խաշուրի շրջանի գյուղեր
Լատվիական տիկնիկային թատրոն
Երկրորդ համաշխարհային պատերազմի տարիներին, Լատվիական ԽՍՀ Պետական գեղարվեստական անսամբլի կազմում, բանաստեղծներ Յուլի Վանագի, Միրձա Քեմպեի, Ֆրիցիս Ռոկպելնիսի, նկարիչ Ա. Լապինշի, կոմպոզիտոր Յա. Օզոլինշի, դերասաններ Հիլդա Ժիգուրդեի, Միլդա Պուկեի, Մ. Յանսոնի համատեղ ջանքերով ստեղծվել է տիկնիկավարների խումբ։ Խմբի ղեկավարը դարձել է գրող Յա. Ժիգուրսը։
Ռուսաստանի Դաշնության տարածքում տեղի են ունեցել Լատվիայից տարհանված երեխաների համար ներկայացումներ, հաճախակի եղել են ճամփորդություններ ճակատային բրիգադների կազմում։ 1943 թվականից նոր կոլեկտիվի ստեղծագործական աշխատողները մասնագիտական դասընթացներ անցան Մոսկվայի տիկնիկային թատրոնում և Սերգեյ Օբրազցովի անվան տիկնիկային թատրոնում ։
Առաջին ցուցադրությունը Լատվիայի տարածքում կայացավ 1944 թվականին. հոկտեմբերի 3-ին` Դաուգավպիլսում, նոյեմբերի 7-ին` Ռիգայում։ 1946 թվականից սկսած թատրոնում աշխատում է նաև ռուսական թատերախումբ ։
Թատրոնի այսօրվա խաղացանկում կա ավելի քան 30 ներկայացում, որոնք ներառում են համաշխարհային և լատվիական դասական ժամանակակից հեղինակների ստեղծագործությունները։ Թատրոնը մասնակցում է տարբեր փառատոնների, հյուրախաղեր են անցկացվում նախկին ԽՍՀՄ երկրներում, Բուլղարիայում, ԱՄՆ-ում, Կանադայում և այլն։ Տիկնիկային թատրոնի գլխավոր ադմինիստրատորը Վիլնիս Բեկարիսն է, գլխավոր տնօրենը` Վիյա Բլուզման։
Արտաքին հղումներ
Կատեգորիա:Տիկնիկային թատրոններ Կատեգորիա:Ռիգայի թատրոններ Կատեգորիա:1944 հիմնադրումներ
Քլեյտոն շրջան (այլ կիրառումներ)
Քլեյտոն շրջան, կարող է վերաբերել՝
Քլեյբորն շրջան (այլ կիրառումներ)
Քլեյբորն շրջան, կարող է վերաբերել՝
Միջատոմային փոխազդեցություն
Միջատոմային ձգուղություն առաջացնող ուժերի ծագումը ուսումնասիրել է Լոնդոնը 1930 թվականին։ Յուրաքանչյուր ատոմ ունի ակնթարթային, զրոյից տարբերվող էլեկտրական երկբևեռ մոմենտ։ Մի ատոմի ակնթարթային բևեռը ստեղծում է մյուս ատոմում հակառակ ուղղված երկբևեռ։ Այդ երկբևեռները ձգում են իրար առաջացած ձգողության ուժերով ։ Միջատոմային փոխաղդեցությունները դրսևորվում են նանոնյութերի ատոմներից ատոմային և մոլեկուլային կլաստերներ կամ ֆուլերեններ հավաքելիս։
1985 թվականին մի խումբ գիտնականների կողմից իրականացվեց 60 և 70 ածխածնային ատոմներից առաջին կլաստերների ատոմային հավաքումը։ Փաստացի հայտնագործեցին ածխածնի ալոտրոպային ձևը՝ ֆուլերենը։
1996 թվականին Ռ․Սմոլլին, Պ․Քյոռլը և Խ․Կրոտոն ֆուլերենների հայտնագործման համար արժանացան Նոբելյան մրցանակի։
Տես նաև
Կատեգորիա:Ընդհանուր քիմիա Կատեգորիա:Քվանտային քիմիա
Նացարգորա
Նացարգորա  (ნაცარგორა), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 760 մետր։ Բնակչությունը՝ 201 մարդ (ըստ 2014 թվականի տվյալների) ։ Հեռախոսային կոդ՝ +995:
Ծանոթագրություններ
Կատեգորիա:Խաշուրի շրջանի գյուղեր
Ջոն Սինգլտոն Կոպլի
Ջոն Սինգլտոն Կոպլի (John Singleton Copley, ), 18-րդ դարի ամերիկացի և անգլիացի նկարիչ։
Կենսագրություն
1766 թվականին Կոպլին Լոնդոն ցուցադրության է ուղարկում «Հենրի Պելեմ (Տղան սկյուռի հետ)» նկարը և բարձր գնահատականներ է ստանում, այդ թվում Ջ. Ռեյնոլդսի կողմից։
1774 թվականին ԱՄՆ-ի անկախության պատերազմի նախօրյակին, հաշվի առնելով անհանգիստ քաղաքական իրավիճակը Կոպլին լքում է Ամերիկան և որոշ ժամանակ անց ընտանիքի հետ հաստատվում է Լոնդոնում։
Լոնդոնում Կոպլին մտերմանում է գեղանկարիչ Բենջամին Ուեստի հետ։ Վեստի ազդեցությամբ Կոպլին անցում է կատարում պատմական ոճին։
1799 թվականին Կոպլին դառնում է նկարիչների Արքայական ակադեմիայի անդամ։ Կյանքի վերջին տարիներին նրա առողջությունը վատթարանում է, այնուամենայնիվ նա շարունակում է աշխատել մինչև կյանքի վերջին ամիսները։ Մահացել է  Լոնդոնում 1815 թվականի սեպտեմբերի 9-ին։
Արվեստ
Կոպլիի կտավները  ստեղծված են դասական ձևով, ռոկոկոյի տարրերով։ Նրա ստեղծագործությունները, ինչպիսիք են «Տղան սկյուռի հետ» (նրա եղբոր՝ Հենրի Պելեմայի դիմանկարը, 1765 թվական), Պ. Ռեվիրի դիմանկարը (1768 թվական), Ն. Խերդայի դիմանկարը (1765-1766-ական թվականներ), այժմ գտնվում են (Բոստոնի գեղարվեստի թանգարանում), վկայում են, որ Կոպլին ամերիկացի լավագույն պատկերանկարիչներից մեկն էր։
Արտաքին հղումներ
Կատեգորիա:19-րդ դարի նկարներ Կատեգորիա:Ամերիկացի նկարիչներ Կատեգորիա:Ամերիկացիներ իռլանդական ծագմամբ Կատեգորիա:19-րդ դարի ամերիկացի նկարիչներ Կատեգորիա:Ամերիկացի դիմանկարիչներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Բրիտանացի դիմանկարիչներ Կատեգորիա:Ռոմանտիստ նկարիչներ
Հովհաննես Երզնկացի Ծործորեցի
Հովհաննես Երզնկացի Ծործորեցի (մոտ 1270-ական թվականներին, Մեծ Հայքի Եկեղյաց գավառում, հավանաբար Երզնկայում 1338 թվական, շիրիմը ենթադրվում է՝ Հաղպատի վանքում), հայ փիլիսոփա, քերական, բանասեր, մեկնիչ, թարգմանիչ, եկեղեցական-հասարակական գործիչ։
Ծանոթագրություններ
Կատեգորիա:Հայ փիլիսոփաներ Կատեգորիա:Հայ գրողներ Կատեգորիա:Հայ քերականներ Կատեգորիա:Հայ բանասերներ Կատեգորիա:Հայ թարգմանիչներ Կատեգորիա:Հայ հասարակական գործիչներ Կատեգորիա:Հայ եկեղեցական գործիչներ Կատեգորիա:Հայ լեզվաբաններ Կատեգորիա:Հայ առակագիրներ
Տաշիր (ընկերությունների խումբ)
«Տաշիր» ընկերությունների խումբ, ռուսական արդյունաբերաշինարարական ընկերություն։ Ընկերությունների խմբի հիմնական ուղղվածությունն է հանդիսանում շինարարությունը և անշարժ գույքի առևտրի կառավարումը։ Խումը իր գործունեությունն է ծավալում նաև այլ ուղղություններում՝ ֆինանսներ, էներգետիկա, արտադրություն, հյուրանոցային և ռեստորանային բիզնեսներ։ Աշխատում է Ռուսաստանի և Հայաստանի 25 քաղաքներում։
«Տաշիր» խմբի մեջ են մտնում 200-ից ավելի տարբեր ոլորտների ընկերություններ ։ Ըստ Ֆորբս ամսագրի տվյալների 2015 թվականի դրությամբ խմբին է պատկանում 829 հազար մ² առևտրային անշարժ գույք, որոնց թվում 8 գրասենյակաիյն և 25 առևտրային կենտրոններ, այդ թվում «ՌԻՈ» առևտրաժամանցային կենտրոնների ցանց ։ 2014 թվականին ընկերության հասույթը կազմել է 135 մլրդ ռուբլի (2013 թվականի համեմատ 18,2 % աճ), դրանց թվում՝
Ընկերությունը հիմնադրվել է Կալուգայում 1999 թվականին «Կալուգագովսբագ» ընկերության բազայի վրա ։ Հիմնադրողը և սեփականատերը հանդիսանում է Սամվել Կարապետյանը ։ 2014 թվականին Կարապետյանը Ֆորբս ամսագրի «Ռուսաստանի 200 ամենահարուստ գործարաների» վարկանիշում զբաղեցրել է 26-րդ տեղը՝ իր 4,3 միլիարդ դոլարով։
Մագդալենա Մալեևա
Մագդալենա Գեորգիի Մալեևա , բուլղարացի պրոֆեսիոնալ թենիսիստուհի, նախկին 4-րդ ռակետ։ Մալեևա երեք քույրերից ամենակրտսերը։
Մինչև 1998 թ.
1991 թվականին Մագդալենա Մալեևան հասել է Ավստրալիայի Բաց առաջնության 4-րդ փուլ, որտեղ պարտվել է ավագ քրոջը՝ Կատերինա Մալեևաին։ Նույն թվականին Հարավսլավիայում նա առաջին անգամ հասել է WTA-ում ընդգրկված մրցաշարի եզրափակիչ, որտեղ պարտություն է կրել։ Սակայն նույն մրցաշարում նա մասնակցել է նաև զուգախաղերի մրցաշարին և նվաճել իր առաջին զուգախաղի տիտղոսը։ Ֆեդերացիայի Գավաթի մրցաշարում Բուլղարիայի հավաքականի կազմում Հունգարիայի հավաքականի դեմ պայքարում մասնակցել է չորս խաղերի, որտեղ և՛ մենախաղերում, և՛ զուգախաղում հաղթանակ է տոնել, սակայն ԱՄՆ-ի հավաքականի դեմ պայքարում երկու անգամ պարտություն է կրել։ Հաջորդ տարի Սան Մարինոյի մրցաշարի մենախաղերում նա նվաճել է իր առաջին WTA տիտղոսը, իսկ ԱՄՆ Բաց առաջնությունում հասել է մինչև քառորդ եզրափակիչ, 2-րդ փուլում հաղթելով ամերիկուհի Մարտինա Նավրատիլովային։ Քառորդ եզրափակիչում նրա մրցակցուհին էր մեծ քույրը՝ Մանուելա Մալեևան, սակայն այստեղ Մագդալենան վնասվածքի պատճառով ստիպված է լինում հրաժարվել պայքարից։ Բարսելոնայի Օլիմպիադայի 3-րդ փուլում նա պարտվում է գործող տիտղոսակիր գերմանուհի Շտեֆի Գրաֆին, իսկ զուգախաղերում Կատերինայի հետ միասին հենց առաջին փուլում զիջում են ապագա բրոնզե մեդալակիրներին՝ Նատաշա Զվերևա-Լեյլա Մեսխի զույգին։
1993 թվականին հասել է Մեծ սաղավարտի երրորդ՝ Ուիմբլդոնի մրցաշարի 4-րդ փուլ։ Նույն տարվա մայիսին առաջին անգամ ընդգրկվել է WTA ուժեղագույն թենիսիստուհների տասնյակում, ինչի շնորհիվ տարեվերջին իրավունք է ստացել մասնակցելու WTA Ամփոփիչ մրցաշարին։ Այնուհետև տարեվերջյան ամփոփիչ արդյունքներով հաղթել է WTA-ի հայտարարած «Տարվա առաջընթաց» անվանակարգում։
Հաջորդ տարի հաղթանակ է տարել երկու մրցաշարերում, այդ թվում նաև I մակարդակի մրցաշարում՝ Ցյուրիխում։ Այս հաղթանակների շնորհիվ կրկին իրավունք է ստանում մասնակցելու WTA Ամփոփիչ մրցաշարին, բայց հրաժարվում է մասնակցել կողոսկրի կոտրվածքի պատճառով։ Այնուհետև Բուլղարիայի հավաքականի կազմում մասնակցում է Ֆեդերացիայի Գավաթի խաղարկությանը՝ քառորդ եզրափակիչում հաղթանակ տանելով Ֆրանսիայի հավաքականի ներկայացուցիչ Մարի Պիրսի նկատմամբ, բայց, այնուամենայնիվ, բուլղարուհիները զիչում են Ֆրանսիայի հավաքականին 1-2 հաշվով։
1995 թվականը ամենահաջողն էր Մագդալենայի կարիերայում։ Նա հաղթել է երեք մրցաշարերում և ևս երեք անգամ խաղացել է եզրափակիչներում։ Արդյունքում, ևս մեկ անգամ հնարավորություն է ստանում մասնակցելու Ամփոփիչ մրցաշարին, սակայն պարտություն է կրում 2-րդ փուլում։ Ֆեդերացիայի Գավաթի մրցաշարում, Իսպանիայի հավաքականի դեմ պայքարում, երկրորդ անգամ անընդմեջ հասել է մինչև քառորդ եզրափակիչ, որտեղ երեքից երկու հանդիպումներում հաղթանակ է տոնել, այդ թվում նաև հաղթել է Արանչա Սանչես-Վիկարիոյին, բայց, ի վերջո, Բուլղարիայի հավաքականը 2-3 հաշվով զիջել է իսպանացիներին։ 1996 թվականի սկզբին Մագդալենան առաջին անգամ հասել է իր կարիերայի ամենաբարձր վարկանիշին՝ WTA աղյուսակում զբաղեցնելով 4-րդ հորիզոնականը։ Ատլանտայի Օլիմպիադայի մենախաղերում, որտեղ նա իրավունք էր ստացել հանդես գալ տասներորդ համարով, հասել է մինչև 3-րդ փուլ և պարտվել ութերորդ համարով հանդես եկող ճապոնուհի Կիմիկո Դատեին, ինչպես նախորդ մրցաշարում, այստեղ նույնպես զուգախաղերում Կատերինայի հետ դուրս է մնում հենց առաջին փուլից։
1999—2005 թվականներ
1998 թվականի հունիսին Մագդալենանլ ուսի վիրահատության է ենթարկվել, որը նրան շարքից հանել է մոտ մեկ տարի։ Վերադառնալով 1999 թվականին զրոյական վարկանիշով, նա մրցաշարջանի ավարտել է 89-րդ հորիզոնականում և Թաիլանդի Պատայաի մրցաշարի տիտղոսով։ 2000 թվականին երկու անգամ հաղթանակ տանելով վարկանիշային առաջին տասնյակի թանիսիտուհիների նկատմամբ, հաջորդ տարի Մագդալենան անձամբ վերադարձել է ուժեղագույնների քսանյակ և վեց տարպջա ընթացքում առաջին անգամ իրավունք է նվաճել մասնակցելու WTA Ամփոփիչ մրցաշարին, սակայն կրկին պարտվել է առաջին շրջանում, համաշխարհային դասակարգման առաջին ռակետ Ջենիֆեր Կապրիատիին։ Այդ տարվանից նա կրկին սկսում է ավելի մեծ ուշադրություն դարձնել զուգախաղերով ելույթներին։
2002 թվականին Մալեևան հաղթում է կարիերայում երկրորդ I մակարդակի մրցաշարում։ Մոսկվայում նա հաղթում է երեք դասակարգված մրցակցուհիների՝ Վենուս Ուիլյամսին, Ամելի Մորեսմոյին և Լինդսեյ Դևենպորտին։ Նա նաև շահում է կարիերայում երկրորդ զուգախաղային մրցաշարը։ 2003 թվականը նրա համար նշանավորվում է զուգախաղում նոր հաջողություններով։ Լիզել Հուբերի (ՀԱՀ)հետ նա շահել է ևս երեք մրցաշարերի տիտղոսներ և ևս երկու անգամ խաղացել է եզրափակիչում, ինչպես նաև դուրս է գալիս կարիերայում երկրորդ քառորդ եզրափակիչ Մեծ Սաղավարտի մրցաշարում՝ ԱՄՆ բաց առաջնությունում։ Այդ նույն թվականին նա շահում է իր վերջին WTA մրցաշարը մենախաղում։ Մրցաշրջանի ընթացքում երկու անգամ նա բաց է թողնում հնարավորությունը վերադառնալու մենախաղի թենիսիտուհիների լավագույն տասնյակ, իսկ 2004 թվականի սկզբին, զույգով Հուբերի հետ հերթական եզրափակիչից հետո, բարձրանում է զուգախաղի կարիերայում բարձրագույն հորիզոնական՝ վարկանիշային 13-րդ հորիզոնական։
Աթենքի Օլիմպիական խաղերում Մալեևան երրորդ անգամ ներկայացնում է Բուլղարիան, այժմ միայն մենախաղում և այս անգամ պայքարից դուրս է մնում երկրորդ շրջանում։ Նույն թվականի փետրվարին, հանդիսանալով աշխարհի 31-րդ ռակետ, նա I մակարդակի Ճապոնիայի մրցաշարի քառորդ եզրափակիչում հաղթել է աշխարհի 9-րդ ռակետ Աի Սուգիյամաին, եզրափակիչում նրան պարտության է մատնել Լինդսեյ Դևենպորտը՝ աշխարհի 6-րդ ռակետը։ Այդ նույն մրցաշարում նա, Ելենա Լիխովցևայի հետ զույգով, նյունպես հասնում է եզրափակիչ։ 2005 թվականի սկզբին Մալեևան, կրկին Լիխովցևայի հետ, շահել է զուգախաղի իր վերջին մրցաշարը։ Պրոֆեսիոնալ թենիսում 16 տարվանից հետո նա դադարեցրել է մրցաշարերին մասնակցությունները 2005 թվականի հոկտեմբերին։ Մրցաշարերում վերջին մասնակցությունը կայացել է Ցյուրիխում, որտեղ նա Պատի Շնայդերին զիջել է իր պրոֆեսիոնալ թենիսիստուհու կարիերայի 729-րդ խաղում։
2010 թվական
2010 թվականի սեպտեմբերի վերջին Մալեևան մտել է Բուլղարիայի ազգային առաջնության մասնակիցների ցանկի մեջ։ Մագդալենան շահել է այդ մրցաշարը (հարկ է նշել, որ մրցաշարում մասնակցություն չի ունեցել Բուլղարիայի այդ տարիների միակ մրցունակ թենիսիստուհին՝ Ցվետանա Պիրոնկովան) ։
Ֆեդերացիայի գավաթ
Մագդալենա Մալեևան Բուլղարիայի հավախականի կազմում Ֆեդերացիայի գավաթում նորամուտել է 1991 թվականին։ Այդ պահից ի վեր նա ունի հաղթանակների և պարտությունների մենախաղի 18-8 և զուգախաղի 9-9 հարաբերակցություն (ընդհանուր առմամբ՝ 27-17)։
Արդյունքները այլ թենիսիտուհիների հետ
2010 թվականի նոյեմբերի 11-ի դրությամբ Մագդալենա Մալեևայի արդյունքները այլ թենիսիստուհիների հետ, ովքեր եղել են Թոփ 10-ում ։ Թենիսիտուհիները, ովքեր եղել են աշխարհի թիվ 1 ռակետներ, նշված են թավատառ։
Անձնական կյանք
2004 թվականի հուլիսին Մագդալենա Մալեևան ամուսնացել է վաղեմի ընկեր Լյուբոմիր Նոկովի հետ։ Ունի երկու զավակ՝ Յուլիան ծնվել է 2007 թվականի հունիսին, իսկ Մարկոն՝ 2008 թվականի դեկտեմբերին։
Արտաքին հղումներ
Կատեգորիա:Բուլղարացի թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր Կատեգորիա:Բուլղարացիներ հայկական սերմամբ
Թերմոէկոնոմիկա
Թերմոէկոնոմիկան (հաճախ անվանում են բիոֆիզիկական տնտեսագիտություն), ոչ օրթոդոքս (heterodox) կամ այլընտրանքային տնտեսագիտության ուսմունք, որը վիճակագրական մեխանիկայի օրենքները կիրառում է տնտեսագիտության տեսության մեջ ։ Թերմոէկոնոմիկան կարելի է համարել որպես տնտեսական արժեքի վիճակագրական ֆիզիկա և էկոնոֆիզիկայի ենթաճյուղ։
Թերմոդինամիկա
Թերմոտնտեսագետները պնդում են, որ մարդկանց տնտեսական համակարգերը կարող են մոդելավորվել որպես թերմոդինամիկ համակարգեր։ Նրանք հաստատում են, որ յուրաքանչյուր տնտեսական համակարգ միշտ էլ ներառում է նյութ, էներգիա, էնթրոպիա և ինֆորմացիա ։ Այնուհետև, հիմնվելով այս փաստերի վրա, ստեղծվեցին և զարգացվեցին թերմոդինամիկայի առաջին և երկրորդ օրենքների տնտեսագիտական անալոգիաները ։
Ավելին, տնտեսական գործունեության շատ տեսակներ հանգեցնում են սոցիալական դասակարգերի ձևավորման։ Այս գործառույթները մոդելավորելու համար, թերմոէկոնոմիկան կիրառում է չհավասարակշռված թերմոդինամիկայի վիճակագրական մեխանիկան ։ Թերմոդինամիկայի տերմինաբանությամբ մարդու տնտեսական գործունեությունը կարող է նկարագրվել որպես դիսիպատիվ համակարգ, որը զարգանում է ապրանքների և ծառայությունների տրանսֆորմացիայի և փոխանակման էներգիան սպառելով ։
Կիրառությունը կենսաբանության մեջ
Թերմոէկոնոմիկան հիմնված է այն գաղափարի վրա, որ էներգիայի դերը կենսաբանական էվոլյուցիայի մեջ պետք է սահմանվի ու հասկացվի ոչ թե թերմոդինամիկայի երկրորդ օրենքի, այլ տնտեսագիտական այնպիսի կատեգորիաների միջոցով, ինչպիսիք են արտադրողականությունը, արդյունավետությունն ու հատկապես տարբեր մեխանիզմների ծախքերն ու օգուտները (կամ եկամտաբերությունը), որոնք հավաքում և օգտագործում են կենսազանգվածի և աշխատանքի ստեղծման համար անհրաժեշտ էներգիան ։
Ծանոթագրություններ
Կատեգորիա:Տնտեսագիտություն Կատեգորիա:Ֆիզիկա
Դարումա (տիկնիկ)
Դարումա (だるま կամ` 達磨), ճապոնական ավանդական տիկնիկ-կոստան-նստան, որը մարմնավորում է Բոդխիդհարմային` ճապոնական երջանկություն բերող աստվածությանը։
Տիկնիկը պատրաստվում է փայտից, պապիե-մաշեից կամ թղթից և ձեռք ու ոտք չունի. ըստ լեգենդի, ինը տարվա մեդիատացիայից հետո Բոդխիդհարմայի մոտ ապաճել են վերջույթները։ Տիկնիկը սովորաբար ներկված է լինում կարմիր, ավելի հազվադեպ` կանաչ, դեղին կամ սպիտակ գույներով։ Նրա վրա պատկերված են լինում մորուք և բեղեր, սակայն աչքերը պատկերվում են առանց բիբերի։
Դարուման Բոդխիդհարմայի` չան բուդդայական դպրոցի հիմնադրի, ճապոնական արտասանությունն է։ 510-ական թվականներին նա ուղևորվել է Չինաստան, որտեղ Սունշան լեռներում հիմնել է Շաոլին վանքը։ Այդ վանքում, ըստ ավանդության, ինը տարվա ընթացքում նա տրվել է մեդիտացիայի` դիտելով պատին։ Սրա հետ են կապված բազմաթիվ համընդհանուր հայտնի պատմություններ` Բոդխիդհարմայի` կատաղության պահին պոկած կոպերից պատրաստված թեյի և երկարատև մեդիացիայից դուրս գալու համար մտածված մարմնամարզության մասին։
Ծիսակարգ
Դարուման օգտագործվում է երազանք պահելու ամենամյա ամանորյա ծիսակարգում. դրա տերը, երազանք պահելով, տիկնիկի աչքերից մեկի վրա կոպ է նկարում։ Դարումայի կզակին հաճախ գրվում է տիրոջ անունը։ Մեկ տարվա ընթացքում տիկնիկը պահվում է տանը, նկատելի վայրում, այլ ծիսական առարկաների հետ։ Եթե հաջորդ Ամանորին երազանքը կատարվում է, դարումայի վրա նկարում են նաև երկրորդ աչքը, իսկ եթե ոչ, տիկնիկը տանում են վանք, այրում են այն և ձեռք են բերում նորը։ Դարումայի այրումը մաքրման ծես է, որպեսզի կամին հասկանա, որ երազանք պահողը չի հրաժարվել իր նպատակից, այլ փնտրում է դրանք իրականացնելու նոր ուղիներ։
Ինչպես կոստան-նստանի, այնպես էլ` դարումայի մոտ ծանրության կենտրոնը ներքև է իջած. եթե տիկնիկը խոնարհես, այն կվերադառնա ուղղահայաց դիրք։ Դա խորհրդանշում է դրա տիրոջ ձգտումների անսասանությունը։
Սովորաբար դարուման վաճառում են վանքերում, 500 իենից մինչև 10.000 իենով` կախված տիկնիկների չափից։ Որպես կանոն, դարուման կարելի է այրել միայն այն վանքում, որտեղից այն ձեռք էր բերվել. այդ պատճառով դրա վրա դրվում է վանքի կնիքը։ Տարվա մեջ ընդունված է գնել մեկ դարումայից ոչ ավելի։
Ավանդույթը եկել է Չինաստանից Էդոյի ժամանակաշրջանից և հատկապես հայտնի է եղել Նագասակիի առևտրականների շրջանում, այնուհետև տարածվել է ամբողջ Ճապոնիայում։
Տիկնիկը սովորաբար ներկվում է կարմիր գույնով, քանի որ միջնադարում կարծիք կար, որ կարմիր գույնը վախեցնում է բնական ծաղիկ հարուցող չարքերին.
Խաղ Դարումա Օտոսի
Դարումա Օտոսին (達磨落とし) ճապոնական ավանդական մանկական խաղ է, որը պահանջում է լավ աչքաչափ և ռեֆլեքսներ։ Խաղի սկզբին դրվում է հինգ մասերից բաղկացած ուղիղ աշտարակ. վերևում դարումա տիկնիկի գլուխն է, դրանից հետո` տարբեր գույների չորս բլոկ։ Երբեմն բլոկները կարող են ավելի շատ լինել։ Խաղի նպատակն է հատուկ մուրճիկներով խփել բոլոր բլոկներին` առանց գլուխը վայր գցելու ։
Արտաքին հղումներ
Կատեգորիա:Տիկնիկներ Կատեգորիա:Ճապոնական դիցաբանություն Կատեգորիա:Ճապոնական ժողովրդական բանահյուսություն
Քլեյ շրջան (այլ կիրառումներ)
Քլեյ շրջան, կարող է վերաբերել՝